Tommy Rødningsby

Tommy Rødningsby (1974–2004) var en grenader i den norske Hæren og medlem av Telemark Task Force II i ISAF. Rødningsby ble drept da hans patrulje ble beskutt av raketter på en av hovedveiene i Kabul, klokken 20.37, afghansk tid, 23. mai 2004.

Rødningsby hadde tidligere også tjenestegjort i Bosnia og Kosovo på BalkanDagbladet: «Tommy var en flott gutt». Publisert 25. mai 2004. Besøkt 19. april 2009. og i Norbatt XXXVII i Libanon.

 Dødsfallet 
Rødningsby var med i en patrulje som ble beskutt på en av hovedveiene i Kabul klokken 20.37 afghansk tid. Patruljen på rundt 15 soldater fordelt på fire norske kjøretøyer var på vei tilbake til den norske leiren «Camp Invicta», da de ble angrepet. Rødningsby ble såret, og døde senere samme dag på et tysk feltsykehus. En annen norsk soldat ble lettere såret i angrepet, mens to soldater i samme kjøretøy slapp fysisk uskadd fra angrepet.Aftenposten: Den drepte soldaten var en 29 år gammel totning. Publisert 24. mai 2004. Besøkt 21. februar 2009.VG: Kjørte videre etter rakettangrepet. Publisert 26. mai 2004. Besøkt 19. april 2009. 

Bilen de norske soldatene fra Telemark Task Force kjørte, var en modifisert Mercedes feltvogn (MB-290). Den er bevæpnet med blant annet et 12,7 millimeter maskingevær på taket. Bilen er ikke pansret, og kunne ikke stå imot et rakettangrep.Norsk veterannettverk: KUNNGJØRINGER . Publisert 24. mai 2004. Besøkt 19. april 2009. Taliban påtok seg ansvaret for angrepet.Aftenposten: Taliban: Vi drepte norsk soldat. Publisert 25. mai 2004. Besøkt 19. april 2009.

Rødningsby ble tildelt Forsvarets medalje for falne i strid.TV2-nyhetene. Publisert 28. juni 2010. Besøkt 30. juni 2010.

 Referanser 

 Se også 
 Krigen i Afghanistan (2001–2021)
 Nordmenn drept i tjeneste under krigen i Afghanistan (2001–2021)

Kategori:Soldater i Hæren (Norge)
Kategori:Personer fra Østre Toten kommune
Kategori:Norsk militærpersonell drept i Afghanistan (2001–2021)
Kategori:Personer tilknyttet Telemark Bataljon
Kategori:Forsvarets medalje for falne i strid